13 किलोमीटर लंबा मार्च निकाला, बांग्लादेश PM से इस्तीफा मांगा
Bangladesh Dhaka Protest Latest News and Update; Why are they protesting and demanding PM Sheikh Hasina's resignation? अलजजीरा की रिपोर्ट के मुताबिक ढाका में लोगों ने 13 किलोमीटर लंबा मार्च निकाला। वहां विपक्ष की बुलाई रैली में पहुंचे इन लोगों ने हसीना से इस्तीफे की मांग की।
बांग्लादेश की राजधानी ढाका में प्रधानमंत्री शेख हसीना के खिलाफ बुधवार को हजारों की तादाद में लोग सड़कों पर उतरे। अलजजीरा की रिपोर्ट के मुताबिक ढाका में लोगों ने 13 किलोमीटर लंबा मार्च निकाला। वहां विपक्ष की बुलाई रैली में पहुंचे इन लोगों ने हसीना से इस्तीफे की मांग की।
ढाका समेत 16 जगहों पर रैली निकाली गई। इस दौरान हुई हिंसा में विपक्षी दल के एक कार्यकर्ता की मौत हो गई, जबकि सैकड़ों लोग घायल हो गए। लोकल मीडिया के मुताबिक बांग्लादेश के मुख्य विपक्षी दल बांग्लादेश नेशनलिस्ट पार्टी (BNP) ने फिर से चुनाव कराने की मांग को लेकर इन रैलियों का आयोजन किया था।
बांग्लादेश में विपक्ष काफी समय से सत्ताधारी पार्टी (बांग्लादेश आवामी लीग) पर करप्शन और मानवाधिकारों के हनन का आरोप लगा रहा है। BNP के महासचिव मिर्जा फखरुल इस्लाम आलमगीर ने शेख हसीना से तुरंत पद छोड़ने, संसद को भंग करने और देश में लोकतंत्र बहाल करने में मदद के लिए एक अंतरिम सरकार (केयरटेकर गवर्नमेंट) को सत्ता सौंपने की मांग की है।
रूलिंग पार्टी पर विपक्षी कार्यकर्ता को मारने का आरोप
अलजजीरा ने न्यूज एजेंसी AFP की रिपोर्ट के हवाले से बताया है कि ढाका समेत 16 जगहों पर रैली में हिंसा हुई। इस दौरान BNP के स्पोक्सपर्सन जहीर उद्दीन स्वपन ने कहा कि रूलिंग पार्टी की स्टूडेंट विंग के एक कार्यकर्ता ने हमारी पार्टी के साजिब हुसैन को गोली मार दी, जिससे उसकी मौत हो गई।
बांग्लादेश में 2024 में होना है चुनाव
बांग्लादेश में जनरल इलेक्शन जनवरी 2024 में होगा। प्राइम मिनिस्टर शेख हसीना वाजेद ने इसका ऐलान किया है। हसीना 2009 से बांग्लादेश की प्रधानमंत्री हैं और लगातार पांचवी बार PM पद की दावेदार हैं।
हसीना ने मुख्य विपक्षी दल BNP पर आरोप लगाया है कि उसके नेता मनी लॉन्ड्रिंग के जरिए मुल्क का पैसा दूसरे देशों में भेज रहे हैं और इसमें सबसे बड़ा नाम BNP की नेता और पूर्व प्रधानमंत्री खालिदा जिया के बेटे तारिक रहमान का है।
कैसी है बांग्लादेश की संसद?
